oliverkinch/danmarks-statistik huggingface dataset:
Bruttoledigheden steget til det højeste niveau i 7 år

29. maj 2020

Som konsekvens af COVID-19 nedlukningen i midten af marts (se afsnittet 'Særlige forhold ved denne offentliggørelse') steg bruttoledigheden med yderligere 35.500 fra marts til april. I april, som er den første hele måned med COVID-19 nedlukning, lå bruttoledigheden på 152.800 fuldtidspersoner. Denne stigning, betyder, at ledighedsprocenten tilsvarende steg med 1,3 procentpoint fra 4,1 pct. af arbejdstyrken i marts til 5,4 pct. i april. Hermed er bruttoledigheden steget til det højeste niveau siden 2013, og for første gang i nyere tid ligger bruttoledigheden nu højere end AKU-ledigheden. De tal der omtales i denne offentliggørelse, er sæsonkorrigerede med mindre andet er nævnt. Til at belyse den nyeste udvikling i ledigheden henvises til www.jobindsats.dk/jobindsats/publikationer.aspx, hvor den daglige opgørelse af nytilkomne ledighedsregistrerede fra Styrelsen for Arbejdsmarked og Rekruttering vises. Disse opgørelser er, modsat denne statistik, ikke omregnet til fuldtid men derimod baseret på samtlige tilmeldte ledige uafhængigt af, om disse personer modtager dagpenge, kontanthjælp eller slet ingen ydelse.

Arbejdsløsheden (md.)  april 2020

29. maj 2020 - Nr. 205

Hent som PDF

Næste udgivelse: 30. juni 2020

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Friværdien steg mest på Sjælland 2014-2019

28. maj 2020

Husholdningernes friværdi i fast ejendom steg i perioden 2014-2019 med 50.000 kr. i gennemsnit pr. år. I Region Hovedstaden steg friværdien med 75.000 kr. pr. år, mens friværdien i Nordjylland, Midtjylland og Syddanmark steg mellem 19.000-35.000 kr. Ændringerne skyldes udviklingen i markedsværdien af fast ejendom, afdrag på gæld i boligen og stiftelse af ny gæld.

Husholdningernes formue i fast ejendom  2019

28. maj 2020 - Nr. 204

Hent som PDF

Næste udgivelse: 25. marts 2021

Alle udgivelser i serien: Husholdningernes formue i fast ejendom

Kontakt

Mathias Spindler Juhl Bundgaard, tlf. 21 45 37 78

Mikkel Bjerre Trolle, tlf. 29 36 68 25

Kilder og metode

Husholdningernes formue i fast ejendom er baseret på Danmarks Statistiks registerbaserede boligmodel, der estimerer markedsværdien af fast ejendom på baggrund af faktiske salg. Opgørelsen af markedsværdi vurderes at være mere usikker for ejendomme beliggende i yderområder. Gældskomponenter og dermed beregnet friværdi er ikke tilgængelige for det seneste år og er derfor udeladt.

Vis hele teksten »
« Minimer teksten
Statistik­dokumentation

Husholdningernes formue i fast ejendom

Del sidens indhold
Stemningen falder i industri og serviceerhverv

28. maj 2020

Ordrebeholdningen i industrien er nu markant mærket af COVID-19 og trækker dermed den sammensatte konjunkturindikator ned. Den faldt fra minus 7 i marts til minus 22 i april og minus 26 i maj. For serviceerhverv gælder det, at et lidt lysere syn på den forventede omsætning ikke opvejer fald i den faktiske omsætning. Den sammensatte konjunkturindikator går her fra nul i marts til minus 44 i april til minus 48 i maj. Til gengæld går bygge og anlæg og især detailhandel frem i maj.

Konjunkturbarometer for erhvervene  maj 2020

28. maj 2020 - Nr. 203

Hent som PDF

Næste udgivelse: 29. juni 2020

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
59 pct. flere over 80 år i 2030

27. maj 2020

Befolkningsfremskrivningen 2020 viser, at i 2030 forventes befolkningsgruppen over 80 år at udgøre 59 pct. flere end i dag, svarende til yderligere 160.000 personer over 80 år. Dette skal ses i sammenhæng med, at hele befolkningen kun forventes at vokse med 3,8 pct. til godt 6.040.000 personer i 2030. Den kraftige stigning i den ældste befolkningsgruppe skyldes især, at de store fødselsårgange fra perioden lige efter 2. verdenskrig i 2030 vil være fyldt 80 år. Dermed vil de 80+-årige i 2030 udgøre mere end 7 pct. af befolkningen. I dag udgør de 4,7 pct.

Befolkningsfremskrivninger  2020-2060

27. maj 2020 - Nr. 199

Hent som PDF

Næste udgivelse: 20. maj 2021

Alle udgivelser i serien: Befolkningsfremskrivninger

Kontakt

Lisbeth Greve Harbo, tlf. 20 58 64 08

Annika Klintefelt, tlf. 23 31 14 33

Kilder og metode

Yderligere information om fremskrivningen samt den anvendte metode og forudsætninger findes i statistikdokumentationen om
befolkningsfremskrivning, på emnesiden Befolkningsfremskrivning samt på www.dreamgruppen.dk. Anvendt lovgrundlag: Lov om midlertidig opholdstilladelse til personer, der er fordrevet fra Ukraine.

Vis hele teksten »
« Minimer teksten
Statistik­dokumentation

Befolkningsfremskrivning

Del sidens indhold
En fjerdedel af befolkningen er uden uddannelse

27. maj 2020

I 2019 havde 25 pct. af de 25-69-årige ikke gennemført hverken en erhvervsfaglig eller en videregående uddannelse. Dette er et fald på 5 procentpoint siden 2009, hvor 30 pct. af befolkningen ikke havde en erhvervskompetencegivende uddannelse.

Befolkningens uddannelse  2020

27. maj 2020 - Nr. 201

Hent som PDF

Næste udgivelse: 30. marts 2021

Alle udgivelser i serien: Befolkningens uddannelse

Kontakt

Lene Riberholdt, tlf. 23 60 62 18

Kilder og metode

Uddannelsesstatus for de 15-69-årige i befolkningen er opgjort 1. januar aktuelt år. Oplysningerne om den højeste fuldførte uddannelse er opgjort 1. oktober året før. Oplysningerne om den socialøkonomiske status opgøres først et år senere. Se en nærmere beskrivelse i statistikdokumentation af opgørelsesmetoden og de anvendte begreber. Se også emnesiden.

Vis hele teksten »
« Minimer teksten
Statistik­dokumentation

Højest fuldført uddannelse

Del sidens indhold
Svin holder hånden under jordbrugets bytteforhold

27. maj 2020

Jordbrugets bytteforhold, der er forholdet mellem priser på jordbrugets salgsprodukter og priser på forbrug og investeringer i produktionen, blev i første kvartal 2020 forringet med 0,8 pct. i forhold til fjerde kvartal 2019. Stigende priser på vegetabilske salgsprodukter, stabile mælkepriser, og ikke mindst de høje svinepriser trækker bytteforholdet op, mens lavere priser på kvæg og pelsdyr samt stigende priser på forbrug i produktionen trækker det nedad.

Jordbrugets prisforhold (kvt.)  1. kvt. 2020

27. maj 2020 - Nr. 200

Hent som PDF

Næste udgivelse: 14. august 2020

Alle udgivelser i serien: Jordbrugets prisforhold (kvt.)

Kontakt

Mona Larsen, tlf. 24 81 68 47

Simone Thun, tlf. 51 36 92 51

Kilder og metode

Oplysningerne om priser, der enten formidles direkte eller i form af indeks, er som hovedregel indsamlet hos aftagere af jordbrugsprodukter eller hos leverandører af produktionsmidler til landbruget. Priser på ikke-jordbrugsspecifikke produktionsfaktorer er baseret på Danmarks Statistiks generelle prisstatistik. Metoderne følger de retningslinjer, som er fastlagt i EU, og resultaterne indgår i Eurostats databaser. Metoderne indebærer skift af basisår hvert femte år, og er med 2010 som basisår (2010 = 100). Årsvægtene er baseret på jordbrugets salg af landbrugsprodukter og køb af produktionsfaktorer i kalenderåret 2010. For salgsprodukter med betydende sæsonvariation i salget er vægtene fordelt på måneder ud fra salgets fordeling. For produktionsfaktorerne er vægtene ligeligt fordelt på måneder.

Vis hele teksten »
« Minimer teksten
Statistik­dokumentation

Priser og prisindeks for jordbrug

Del sidens indhold
Negativ inflation i Danmark

27. maj 2020

Inflationen i Danmark faldt fra 0,3 pct. i marts til minus 0,1 pct. i april. Det er første gang siden september 2016, at der er negativ inflation i Danmark. I EU faldt inflationen fra 1,2 pct. i marts til 0,7 pct. i april, mens den i euroområdet faldt fra 0,7 pct. til 0,3 pct. I både Danmark og EU er det i høj grad prisfald på brændstof, der trækker inflationen ned i forhold til måneden før. Den danske kerneinflation (inflation eksklusive energi og ikke-forarbejdede fødevarer) steg til 1,0 pct. i april 2020 mod 0,8 pct. i marts 2020, mens kerneinflationen forblev uændret i EU på 1,6 pct. I euroområdet faldt kerneinflationen fra 1,2 pct. i marts til 1,1 pct. i april.

EU-harmoniseret forbrugerprisindeks  april 2020

27. maj 2020 - Nr. 202

Hent som PDF

Næste udgivelse: 22. juni 2020

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Lille stigning i detailsalget trods tiltag mod COVID-19

26. maj 2020

Korrigeret for prisudvikling, sæsonudsving og effekten af handelsdage steg detailsalget 0,4 pct. i april efter det betydelige fald i marts. På trods af stigningen ligger omsætningen i detailbranchen dermed stadig betydeligt under det normale niveau. I perioden februar-april 2020 var detailsalget 2,9 pct. lavere end i perioden november 2019 - januar 2020. Med forbehold for udviklingen i COVID-19 er der tegn på, at udviklingen kan vendes, idet forbrugerforventningerne for maj viser en betragtelig stigning i danskernes købelyst, se Nyt fra Danmarks Statistik 2020:191.

Detailomsætningsindeks  april 2020

26. maj 2020 - Nr. 197

Hent som PDF

Næste udgivelse: 25. juni 2020

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Landbrugets økonomi markant forbedret i 2019

26. maj 2020

Landbrugets bruttofaktorindkomst for 2019 er foreløbigt opgjort til 31,8 mia. kr., hvilket kun er overgået af rekordåret 2012. Bruttofaktorindkomsten steg med 7,3 mia. kr. i forhold til 2018, hvilket svarer til en stigning på 29,8 pct. Denne udvikling skyldes, at værdien af svin var rekordhøj i 2019, og vegetabilske produkter samlet udviste en højere værdi. Værdien af øvrige animalske produkter faldt. Især værdien af pelsdyr var udsat for et markant fald, og fortsatte således den nedadgående udvikling fra de senere år. Forbruget i produktionen i form af bl.a. foder og energi faldt med 3,1 mia. kr.

Landbrugets bruttofaktorindkomst  2019

26. maj 2020 - Nr. 198

Hent som PDF

Næste udgivelse: 26. maj 2021

Alle udgivelser i serien: Landbrugets bruttofaktorindkomst

Kontakt

Simone Thun, tlf. 51 36 92 51

Kilder og metode

Opgørelsen af landbrugets bruttofaktorindkomst følger kalenderåret. Opgørelsen udarbejdes efter EU's fælles retningslinjer og omfatter landbrug, gartneri, pelsdyravl, jagt og biavl. Bruttofaktorindkomsten angiver det beløb, der er til rådighed til aflønning af den samlede arbejds- og kapitalindsats i landbrugssektoren, herunder afskrivninger, forrentning af egen- og fremmedkapital, lønninger og vederlag for landbrugernes egen arbejdsindsats mv. Alle beløb er opgjort i løbende priser.

Vis hele teksten »
« Minimer teksten
Statistik­dokumentation

Landbrugets bruttofaktorindkomst (Afsluttet)

Del sidens indhold
Flere og flere kvindelige ledere

25. maj 2020

Ledernes Hovedorganisation er den hovedorganisation, der har oplevet den største stigning i andelen af kvindelige medlemmer. Siden 2007 er kvindernes andel steget med 8,7 procentpoint, og i løbet af det sidste år er kvindernes andel steget med 0,7 procentpoint, således at kvinderne ved udgangen af 2019 udgjorde 30,6 pct. af medlemmerne i Ledernes Hovedorganisation. Kvindernes samlede andel af lønmodtagerorganisationernes medlemmer med tilknytning til arbejdsmarkedet var ved udgangen af 2019 på 51,6 pct. Det er 0,5 procentpoint højere end året før og 1,3 procentpoint højere end i 2007.

Lønmodtagerorganisationernes medlemstal  31. december 2019

25. maj 2020 - Nr. 196

Hent som PDF

Næste udgivelse: 25. maj 2021

Alle udgivelser i serien: Lønmodtagerorganisationernes medlemstal

Kontakt

Mikkel  Zimmermann, tlf. 51 44 98 37

Kilder og metode

Statistikken omfatter hovedorganisationerne og fagforbund uden for hovedorganisationerne. Indberetningen er frivillig. Statistikken omfatter ikke selvstændigt erhvervsdrivende, studerende, efterlønsmodtagere eller pensionister.

Vis hele teksten »
« Minimer teksten
Statistik­dokumentation

Lønmodtagerorganisationers medlemstal

Del sidens indhold
Lønmodtagerbeskæftigelsen faldt i marts

22. maj 2020

Antallet af lønmodtagere faldt med 25.000 personer i marts i forhold til måneden før. Det svarer til et fald på 0,9 pct. Dermed var der i marts 2.779.000 personer med lønmodtagerjob. Tallet er et gennemsnit for måneden, og da en stor del af faldet er sket efter nedlukningen midt i måneden, er lønmodtagerbeskæftigelsen ved udgangen af måneden betydelig lavere end det opgjorte gennemsnitstal. De ekstraordinære arbejdsmarkedsforhold som følge af COVID-19 betyder, at denne opgørelse er behæftet med særlig stor usikkerhed. Se afsnittet om særlige forhold. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  marts 2020

22. maj 2020 - Nr. 195

Hent som PDF

Næste udgivelse: 22. juni 2020

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Produktionen af skrabeæg stiger fortsat i Danmark

20. maj 2020

Den totale produktion af æg i Danmark er steget det seneste år, hvilket primært skyldtes større produktion af skrabeæg, mens produktionen af buræg falder og produktionen af økologiske æg stagnerer. Skrabeæg udgør 45 pct. af ægproduktionen, mens 30 pct. er økologiske æg, 17 pct. buræg og blot 8 pct. er fra fritgående høns.

Animalsk produktion (kvt.)  1. kvt. 2020

20. maj 2020 - Nr. 194

Hent som PDF

Næste udgivelse: 4. september 2020

Alle udgivelser i serien: Animalsk produktion (kvt.)

Kontakt

Mona Larsen, tlf. 24 81 68 47

Kilder og metode

Oplysningerne om mængder indsamles hos aftagerne af animalske produkter, Fødevare- styrelsen og Landbrug & Fødevarer. Eksporten opgøres i den officielle udenrigshandelsstatistik, suppleret med oplysninger fra landbrugets afgiftsfonde. Slagtningerne hos producenterne fastsættes skønsmæssigt. Kilderne er mere konkret beskrevet i statistikdokumentationerne.

Vis hele teksten »
« Minimer teksten
Statistik­dokumentation

Animalske landbrugsprodukter

Pelsdyrproduktion (Afsluttet)

Pris- og mængdeudvikling i jordbruget (Afsluttet)

Slagtedyr og kødproduktion

Ægproduktion

Landbrugs- og gartneritællingen

Mælk og mejeriprodukter

Del sidens indhold
Laveste AKU-ledighed i mere end 10 år

20. maj 2020

AKU-ledigheden er fra fjerde kvartal 2019 til første kvartal 2020 faldet med 7.000 til 145.000 personer, når der korrigeres for sæsonudsving. AKU-ledigheden toppede med 238.000 AKU-ledige i andet kvartal 2012, og er nu på samme niveau som i første kvartal 2009, hvor ledigheden var begyndt at stige som følge af finanskrisen. Covid-19 nedlukningen og de tiltag, der er iværksat for at imødegå konsekvenserne af nedlukningen, har stor betydning for AKU-tallene, se afsnit om "Særlige forhold ved denne offentliggørelse".

Arbejdskraftundersøgelsen (kvt.)  1. kvt. 2020

20. maj 2020 - Nr. 193

Hent som PDF

Næste udgivelse: 19. august 2020

Alle udgivelser i serien: Arbejdskraftundersøgelsen (kvt.)

Kontakt

Ida Frederikke Mathiesen, tlf. 21 49 48 53

Kilder og metode

AKU er baseret på kvartalsvise interview med ca. 18.000 personer i alderen 15-89 år og er Danmarks største løbende interviewundersøgelse. I de tal, der bringes i denne udgivelse, er der i modsætning til AKU-hovedtallene om ledighed og beskæftigelse ikke foretaget sæsonkorrektion af de viste tal. Læs mere om sæsonkorrektion på www.dst.dk/saesonkorrektion.AKU benytter de internationalt anvendte definitioner af beskæftigelse og ledighed. Beskæftigede har minimum én times arbejde i den uge, de spørges om. De ledige er de ubeskæftigede aktivt jobsøgende, der kan tiltræde job inden for to uger. Alle øvrige personer betragtes definitorisk som værende uden for arbejdsstyrken.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Forbrugertilliden stiger forsigtigt

20. maj 2020

Den samlede forbrugertillid for maj måned ligger på minus 8,8. Dette resultat er baseret på svar fra hele indsamlingsperioden, der forløb fra 1.-17. maj. Pga. næste fase af genåbningen af Danmark, som statsministeren meldte ud 7. maj, har vi ligesom i marts og april måned valgt at offentliggøre resultaterne af svarene op til hhv. efter denne dato. For indsamlingsperioden 1.-7. maj lå forbrugertilliden på minus 9,2, hvorimod forbrugertilliden for indsamlingsperioden 8.-17. maj, lå på minus 7,4. Af det samlede antal svar er 74 pct. indløbet i den første delperiode mod 26 pct. i den anden delperiode. Resultaterne for den anden delperiode er altså baseret på en mindre stikprøve og derfor behæftet med større usikkerhed end for den første delperiode. Det lille hop opad i forbrugertilliden skyldes hovedsageligt forbrugernes vurdering af familiens økonomiske situation om et år, samt stigningen i købelysten. Forbrugerens vurdering af Danmarks nuværende økonomiske situation holder forbrugertilliden nede. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  maj 2020

20. maj 2020 - Nr. 191

Hent som PDF

Næste udgivelse: 22. juni 2020

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Historisk lavt antal offentligt forsørgede i 2019

20. maj 2020

Antallet af offentligt forsørgede under folkepensionsalderen er faldet med 3.100 fra 2018 til 2019, hvis man ser bort fra antallet af SU-modtagere. Dermed var der i gennemsnit 701.000 offentligt forsørgede eksklusiv SU-modtagere i 2019, hvilket er det laveste niveau i statistikkens 12-årige historie. Faldet er sket på trods af, at folkepensionsalderen har været gradvist stigende fra og med starten af 2019. Samtidig faldt antallet af SU-modtagere med 3.900 til 319.600 i 2019. Tallene i denne offentliggørelse er omregnet til fuldtidsmodtagere.

Offentligt forsørgede under pensionsalderen (år)  2019

20. maj 2020 - Nr. 192

Hent som PDF

Næste udgivelse: 19. april 2021

Alle udgivelser i serien: Offentligt forsørgede under pensionsalderen (år)

Kontakt

Carsten Bo Nielsen, tlf. 23 74 60 17

Kilder og metode

Denne opgørelse bygger på datagrundlaget for den årlige statistik over Offentligt forsørgede under folkepensionsalderen fra Danmarks Statistik. Statistikken over offentligt forsørgede dækker alle forsørgelsesydelser for personer der er født 16 år, men endnu ikke har nået deres folkepensionsalder. Fuldtidsmodtagere er beregnet ud fra det samlede antal deltagere på ydelserne og varigheden af den periode, hvor de hver især har modtaget ydelsen.

Vis hele teksten »
« Minimer teksten
Statistik­dokumentation

Offentligt forsørgede under folkepensionsalderen

Del sidens indhold
1,9 pct. fald i BNP-indikatoren

15. maj 2020

BNP-indikatoren peger på et fald i det sæsonkorrigerede reale BNP på 1,9 pct. i første kvartal 2020 sammenlignet med fjerde kvartal 2019. Dermed er dansk økonomi tydeligt påvirket af effekterne af Covid-19. Det viser sig især i områder, der er påvirket af nedlukningen i marts, særligt for persontransport, hoteller og restauranter, offentlige tjenester, kultur og fritid. Omvendt ses ingen tydelige tegn på nedgang i de vareproducerende erhverv som landbrug, industri og byggeri. Beskæftigelsesindikatoren viser et fald i den samlede beskæftigelse på 0,1 pct. fra fjerde kvartal 2019 til første kvartal 2020. At faldet er relativt beskedent i forhold til faldet i BNP kan bl.a. skyldes, at personer sendt hjem under lønkompensationsordningen medregnes som beskæftigede. Usikkerheden på BNP-indikatoren er større end sædvanlig. Se mere nedenfor under særlige forhold.

BNP-indikator  1. kvt. 2020

15. maj 2020 - Nr. 189

Hent som PDF

Næste udgivelse: 14. august 2020

Alle udgivelser i serien: BNP-indikator

Kontakt

 Jonas Dan Petersen, tlf. 30 57 18 26

Søren Havn Gjedsted, tlf. 30 45 28 67

Kilder og metode

Indikatoren giver et foreløbig estimat af BNP-væksten beregnet fra produktionssiden i et system, der sikrer konsistens med nationalregnskabets begrebsapparat. Læs mere i notatet Dokumentation af BNP-indikator.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
Oliepriser trækker fortsat producentprisindekset ned

15. maj 2020

Det samlede producentprisindeks for varer er i april faldet med 5,4 pct. i forhold til samme måned sidste år. Det er hovedsaligt fald i energiforsyning og råstofindvinding på hhv. 40,1 og 40,1 pct., der driver den negative udvikling. Importprisindeks for varer er i samme periode faldet med 3,6 pct. For importprisindekset er det primært fald i industri og råstofindvinding på hhv. 1,9 og 56,0 pct., der driver den negative udvikling. Faldene i råstofindvinding er historisk store. For det samlede producentprisindeks er faldet det største siden juli 2009, mens det for importprisindekset er det største fald i indeksets historie. Årsudviklingerne for råstofindvinding i producent- og importprisindeksene skal ses i sammenhæng med betydelige fald i den internationale oliepris, som er afspejlet i denne branche.

Producent- og importprisindeks for varer  april 2020

15. maj 2020 - Nr. 190

Hent som PDF

Næste udgivelse: 15. juni 2020

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Det offentlige forskningsbudget sætter rekord

14. maj 2020

De samlede offentlige bevillinger til forskning og udvikling er for 2020 budgetteret til 24,2 mia. kr., hvilket i faste priser er mere end nogensinde før. 2020-budgettet ligger 0,5 mia. kr. over det hidtil højeste niveau i 2015. I forhold til 2019 stiger det offentlige forskningsbudget med 1,0 mia. kr. eller 4,3 pct.

Offentligt forskningsbudget  2020

14. maj 2020 - Nr. 188

Hent som PDF

Næste udgivelse: 12. maj 2021

Alle udgivelser i serien: Offentligt forskningsbudget

Kontakt

Helene Gjermansen, tlf. 24 76 70 09

Kilder og metode

Det offentlige forskningsbudget omfatter oplysninger om de budgetterede udgifter til forskning og udvikling, som ministerierne har indberettet til Finansministeriet. Herudover har Danmarks
Statistik indhentet oplysninger fra Danmarks Grundforskningsfond og Nordisk Ministerråd, bevillinger fra EU, samt
beregnet forskningsbudget for kommuner og regioner. Læs mere om kilder og metoder i statistikdokumentationen
og på emnesiden.

Vis hele teksten »
« Minimer teksten
Statistik­dokumentation

Det offentlige forskningsbudget

Del sidens indhold
Rekordfå går direkte videre efter gymnasiet

13. maj 2020

Andelen af studenter, der vælger at gå i gang med en ny uddannelse straks efter gymnasiet, falder støt. I 2019 var det kun 14 pct. af de 48.700 unge, som var i gang med en ny uddannelse tre måneder efter, de havde færdiggjort gymnasiet. Til sammenligning var det 15 pct. af studenterne, som gik direkte videre til et nyt studie i 2018 og 24 pct. fem år før.

Fra grundskole og gymnasiale uddannelser til fortsat uddannelse  2019

13. maj 2020 - Nr. 185

Hent som PDF

Næste udgivelse: 17. maj 2021

Alle udgivelser i serien: Fra grundskole og gymnasiale uddannelser til fortsat uddannelse

Kontakt

Lene Riberholdt, tlf. 23 60 62 18

Kilder og metode

Danmarks Statistik offentliggør uddannelsesstatistikken fra og med 2015 ud fra en ny klassifikation - se www.dst.dk/disced-15.

Vis hele teksten »
« Minimer teksten
Statistik­dokumentation

Fra grundskole og gymnasium til fortsat uddannelse
Firmaernes salg holdes oppe trods COVID-19

13. maj 2020

Firmaernes samlede salg ekskl. energi faldt med 1,6 pct. fra februar til marts, hvor det indenlandske salg ekskl. energi faldt 4,9 pct. Det samlede salg er korrigeret for sæson og antallet af arbejdsdage. Konsekvenserne af COVID-19 nedlukningen ses i brancher som fx hoteller og restauranter, hvor salget faldt 52,8 pct. eller 2,9 mia. kr. fra februar til marts. Periodens samlede salg blev holdt oppe af brancher med positiv fremgang som fx industri og bygge og anlæg. Hvor salget i industrien steg 1,0 pct. eller 0,7 mia. kr., steg bygge og anlæg med 3,5 pct. eller 0,8 mia. kr. Salget i industri og bygge og anlæg synes dermed ikke at være ramt af nedlukningen.

Firmaernes køb og salg  marts 2020

13. maj 2020 - Nr. 186

Hent som PDF

Næste udgivelse: 12. juni 2020

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
9. klasser får højere års- end eksamenskarakterer

13. maj 2020

Folkeskoleelever, som afsluttede 9. klasse i 2014-2019, fik en højere årskarakter end til eksamen i de lovbundne prøver i dansk og matematik. Eleverne opnåede gennemsnitligt en eksamenskarakter i retskrivning, skriftlig fremstilling samt matematik med- og uden hjælpemidler, der var mellem 0,2 og 0,6 lavere end årskarakteren. Eleverne klarede sig til gengæld bedre i mundtlig dansk, idet den gennemsnitlige eksamenskarakter her var 1,1 højere end årskarakteren. Mundtlig dansk var således den eneste fagdisciplin blandt de lovbundne prøver i dansk og matematik, hvor den gennemsnitlige eksamenskarakter var højere end årskarakteren for de folkeskoleelever, som afsluttede 9. klasse i 2014-2019.

Elever i grundskolen  2014-2019 års-/eksamenskarakterer

13. maj 2020 - Nr. 187

Hent som PDF

Næste udgivelse: 11. juni 2020

Alle udgivelser i serien: Elever i grundskolen

Kontakt

Martin Herskind, tlf. 21 34 03 31

Kilder og metode

Statistikken er baseret på Danmarks Statistiks lærer-elev-register og inkluderer folkeskoleelever, som i perioden 1. oktober 2013 til 30. september 2019 er registreret med undervisning med en eller flere lærere i et eller flere fag.

Vis hele teksten »
« Minimer teksten
Statistik­dokumentation

Elevregistret
Fald i godsomsætningen i danske havne

12. maj 2020

I 2019 havde de danske havne et fald i den håndterede godsmængde på 2 pct. Den samlede mængde gods, der gik gennem havnene i 2019, var 94 mio. ton. De seneste fem år har godsmængderne igennem de danske havne været relativt konstante omkring 95 mio. ton. Antallet af passagerer på passager- og færgeruter til og fra danske havne steg i 2019 med 1 pct. I alt rejste 43,8 mio. passagerer gennem danske havne. På trods af den generelle stigning i passagertallene har færgerne til de danske småøer eller krydstogtskibene ikke haft fremgang, som du kan læse om under figuren. Til sidst kan du læse om vores hurtige indikatorer for søfarten.

Skibsfart (år)  2019

12. maj 2020 - Nr. 184

Hent som PDF

Næste udgivelse: 12. maj 2021

Alle udgivelser i serien: Skibsfart (år)

Kontakt

Heidi Sørensen, tlf. 24 79 86 81

Peter Ottosen, tlf. 30 42 91 91

Kilder og metode

Oplysningerne er ikke sæsonkorrigerede.

Vis hele teksten »
« Minimer teksten
Statistik­dokumentation

Passager- og færgefart i danske havne

Skibsfarten på danske havne
Halvering af erhvervenes bilkøb

12. maj 2020

Tilgangen af nye personbiler i marts-april er blevet kraftigt påvirket af COVID-19, og den svage tilbagegang, der begyndte i slutningen af 2019, er blevet yderligere forstærket. Effekten af COVID-19 har især vist sig i tilgangen af såvel personbiler som øvrige erhvervskøretøjer til erhvervene, hvor de meget usikre markedsvilkår har betydet en ret akut nedkøling af investeringslysten. Husholdningernes bilkøb er ikke blevet påvirket i samme omfang. Samlet set var tilgangen af nye personbiler i marts-april 27,8 pct. lavere end i januar-februar, når der korrigeres for sæsonudsving. Udviklingen er sammensat af 10,9 pct. færre biler i husholdningerne og 48,9 pct. færre i erhvervene. Den samlede tilgang af 11.600 biler i april var 8,1 pct. lavere end i marts og 29,1 pct. lavere end i februar. Det er vigtigt at holde sig for øje, at tallene for april også afspejler registreringer, hvor kontrakterne - salget - kan være underskrevet flere måneder tilbage. Den fulde effekt af COVID-19 i form af færre kontrakter i april, vil derfor først vise sig fuldt ud i registreringstallene de kommende måneder.

Nyregistrerede motorkøretøjer  april 2020

12. maj 2020 - Nr. 183

Hent som PDF

Næste udgivelse: 10. juni 2020

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
COVID-19 ses ikke i det samlede antal døde i 1. kvt.

12. maj 2020

Første kvartal 2020 har vist 2 pct. færre døde end første kvartal 2019 og 4 pct. færre end gennemsnittet for de forudgående fem år (2015-2019). I løbet af et år er der relativt store udsving i antallet af døde, og første kvartal tegner sig generelt for en lidt større andel af de døde end de øvrige kvartaler; gennemsnitligt 27,3 pct. i perioden 2015-2019. Dette udsving tilskrives ofte "vinter-sygdomme" som influenza og lungebetændelse. Endnu er det for tidligt at sige om mønstret er anderledes i 2020, men den milde vinter kan tænkes at spille ind på det lave antal døde i første kvartal 2020. Set henover kvartalets måneder er der også mindre udsving fra år til år.

Befolkningens udvikling  1. kvt. 2020

12. maj 2020 - Nr. 182

Hent som PDF

Næste udgivelse: 11. august 2020

Alle udgivelser i serien: Befolkningens udvikling

Kontakt

Connie Østberg, tlf. 23 60 19 14

Lisbeth Greve Harbo, tlf. 20 58 64 08

Kilder og metode

Statistikken baseres på oplysninger i Det Centrale Personregister (CPR).

Vis hele teksten »
« Minimer teksten
Statistik­dokumentation

Befolkningen
Fald i tjenesteimporten gav større overskud i marts

11. maj 2020

I marts var der et overskud på betalingsbalancens løbende poster på 16,3 mia. kr., hvilket er 5,2 mia. kr. mere end i februar (i sæsonkorrigerede tal). Stigningen er især forårsaget af et fald i importen af varer og tjenester på 6,8 mia. kr., hvoraf tjenesteimporten er faldet 4,9 mia. kr. Eksporten af varer og tjenester faldt 1,4 mia. kr.

Betalingsbalancen over for udlandet  marts 2020

11. maj 2020 - Nr. 180

Hent som PDF

Næste udgivelse: 9. juni 2020

Alle udgivelser i serien: Betalingsbalancen over for udlandet

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Der er definitionsmæssige forskelle mellem udenrigshandlen og betalingsbalancens varepost. Den mest betydende forskel udgøres af køb af brændstof til skibe i udenlandsk havn (bunkring) - se overgangstabel på www.dst.dk/bopdok.

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Del sidens indhold
Brændstof får forbrugerprisindeks til at ligge stille

11. maj 2020

Der var ingen stigning i det samlede forbrugerprisindeks i april i forhold til samme måned sidste år. Det er den laveste årlige stigning i forbrugerprisindekset siden september 2016. Forbrugerprisindekset for april er påvirket af Covid-19, da bortfaldet af prisobservationer har været markant. For en række brancher har det slet ikke været muligt at indhente priser, så prisudviklingen er i disse tilfælde blevet estimeret. Ændringen i april på 0,0 pct. er markant lavere end i marts, hvor den årlige stigning var 0,4 pct. Det er i høj grad prisændringer inden for transport, herunder særligt prisfald på benzin og diesel, der trækker den årlige stigning i april ned i forhold til marts. Prisindekset for brændstof ligger nu på det laveste niveau siden april 2009, hvor økonomien var ramt af finanskrisen.

Forbruger- og nettoprisindeks  april 2020

11. maj 2020 - Nr. 178

Hent som PDF

Næste udgivelse: 10. juni 2020

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Handel med tjenester faldt i første kvartal

11. maj 2020

Eksporten af tjenester faldt med 8,3 pct. i første kvartal 2020, mens importen faldt 6,6 pct. I forhold til første kvartal 2019 er eksporten 0,9 pct. lavere, mens importen er 4,4 pct. højere. Det viser kvartalstallene for Udenrigshandel med tjenester, når der korrigeres for normale sæsonudsving.

Udenrigshandel med tjenester  1. kvt. 2020

11. maj 2020 - Nr. 181

Hent som PDF

Næste udgivelse: 10. august 2020

Alle udgivelser i serien: Udenrigshandel med tjenester

Kontakt

Agnes Urup, tlf. 40 13 62 87

Kirstine Sewohl, tlf. 40 13 18 62

Kilder og metode

Statistikken er hovedsageligt udarbejdet på basis af indberetninger fra virksomheder.

Vis hele teksten »
« Minimer teksten
Statistik­dokumentation

Udenrigshandel med tjenester

Del sidens indhold
Fald i både eksport og import af varer i marts

11. maj 2020

Eksporten af varer faldt i marts med 5,1 pct., mens importen faldt med 4,5 pct. Eksporten er faldet 0,4 pct. de seneste tre måneder sammenlignet med de foregående tre måneder. I samme periode er importen faldet 0,8 pct. Det viser tallene for Udenrigshandel med varer uden skibe, fly, brændsel mv., når der korrigeres for normale sæsonudsving.

Udenrigshandel med varer (md)  marts 2020

11. maj 2020 - Nr. 179

Hent som PDF

Næste udgivelse: 9. juni 2020

Alle udgivelser i serien: Udenrigshandel med varer (md)

Kontakt

Pia Nielsen, tlf. 30 61 93 05

Agnes Urup, tlf. 40 13 62 87

Statistik­dokumentation

Udenrigshandel med varer

Del sidens indhold
Knap 1 mio. færre turistovernatninger i marts

7. maj 2020

COVID-19 lukningen af Danmark har haft en markant indflydelse på antallet af overnatninger på hoteller, feriecentre, campingpladser og vandrerhjem. Antallet af overnatninger i marts faldt samlet med 959.500 svarende til 59 pct. i forhold til marts 2019. For hoteller alene var faldet 726.600 svarende til 63 pct. Vandrerhjem og feriecentre faldt med hhv. 58 og 53 pct. mens campingpladser faldt med 34 pct. Campingpladserne blev på grund af deres udendørs faciliteter samt fastliggere formentlig ikke påvirket i samme grad af manglende turister, som de andre overnatningsformer.

Overnatninger på hoteller, feriecentre, campingpladser og vandrerhjem mv.  marts 2020

7. maj 2020 - Nr. 174

Hent som PDF

Næste udgivelse: 9. juni 2020

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Lille stigning i første kvartal trods COVID-19

7. maj 2020

Det er ikke umiddelbart tydeligt, om COVID-19 krisen og nedlukningen af Danmark i slutningen af marts har påvirket tallene for byggevirksomheden i første kvartal 2020. Det samlede etageareal, der blev fuldført, endte på 1,96 mio. m2, hvilket er en stigning på 3 pct. i forhold til fjerde kvartal 2019. Stigningen blev primært skabt af en stigning i kategorierne erhvervsbygninger og øvrige bygninger, mens der var et fald i det fuldførte areal for beboelsesbygninger. Ser man på det påbegyndte byggeri, så steg dette med 2 pct. i forhold til fjerde kvartal. Her steg både det påbegyndte areal for erhvervs- og beboelsesbygninger, mens det faldt for øvrige bygninger. Alle tal er korrigeret for normale sæsonudsving, medmindre andet er angivet. Herudover er der korrigeret forsinkede registreringer i BBR, som dog er behæftet med usikkerhed.

Byggevirksomheden  1. kvt. 2020

7. maj 2020 - Nr. 175

Hent som PDF

Næste udgivelse: 5. august 2020

Alle udgivelser i serien: Byggevirksomheden

Kontakt

Paul Lubson, tlf. 

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten

Del sidens indhold
Dansk ledighed lavest blandt nordiske EU-lande

7. maj 2020

I fjerde kvartal 2019 var 5,1 pct. af den danske arbejdsstyrke i alderen 15-64 år AKU-ledige. Dette var lavere end EU-gennemsnittet (UK  medregnet)  på 6,3 pct. og lavest af de nordiske EU-medlemslande, hvor Sverige (6,5 pct.) og Finland (6,2 pct.) lå lidt højere. Landet med den laveste AKU-ledighed var Tjekkiet med 2,1 pct. efterfulgt af Polen med 2,9 pct. og Tyskland med 3,1 pct. I toppen var Grækenland med 16,9 pct. og Spanien med 13,9 pct. Den danske AKU-ledighed var stort set uændret sammenlignet med samme tidspunkt året før, hvor den i fjerde kvartal 2018 lå på 5,2 pct. I samme periode faldt AKU-ledigheden en smule på tværs af EU-medlemslandende fra 6,7 pct. i første kvartal til de føromtalte 6,3 pct. i fjerde kvartal 2019. Det viser tal fra Arbejdskraftundersøgelsen.

Arbejdskraftundersøgelsen, europæisk  4. kvt. 2019

7. maj 2020 - Nr. 176

Hent som PDF

Næste udgivelse: 12. august 2020

Alle udgivelser i serien: Arbejdskraftundersøgelsen, europæisk

Kontakt

Gorm Villads Jørholt, tlf. 

Martin Faris Sawaed Nielsen, tlf. 23 69 90 67

Kilder og metode

 Arbejdskraftundersøgelsen er Danmarks største løbende interviewundersøgelse. Undersøgelsen er det danske bidrag til den europæiske Labour Force Survey, som baseres på ensartede principper og afgrænsninger i de europæiske lande, og artiklens tal for ledighed og beskæftigelse for Danmark adskiller sig derfor fra de registerbaserede opgørelser.  

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Industrien ikke markant påvirket af COVID-19

7. maj 2020

Det samlede produktionsindeks for industrien faldt i marts med 0,4 pct. Set over hele første kvartal 2020 i forhold til fjerde kvartal 2019 er den samlede industriproduktion faldet med 0,5 pct. Selvom der således er tale om et fald, så er det inden for de udsving, der normalt er i produktionen. Dermed kan faldet ikke direkte relateres til COVID-19 og følgerne heraf. I den sammenhæng er det vigtigt at nævne, at restriktionerne som følge af COVID-19 først blev meddelt 11. marts og i forhold til andre erhverv kun i mindre grad ramte industrien. I Konjunkturbarometrene  for april fremgår det dog, at industrien forventer en markant nedgang, som må formodes at påvirke produktionen de kommende måneder. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  marts 2020

7. maj 2020 - Nr. 177

Hent som PDF

Næste udgivelse: 8. juni 2020

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
COVID19 giver stort fald i feriehusudlejning

7. maj 2020

Ændret 07. maj 2020 kl. 09:25

Desværre var tallene i for Tyskland og Nederlandene byttet om i tabellen ved offentliggørelsen. Tallene er rettet og markeret med rødt.

Vis hele teksten »
« Minimer teksten

Foreløbige tal for april viser, at der i april måned var i alt 613.000 overnatninger i udlejede feriehuse, og at det stort set alle var danske gæster. Det er et fald på 1,2 mio. overnatninger eller 66 pct. i forhold til april 2019. De danske overnatninger i påskemåneden gik frem med 150.000, men det kunne ikke opveje de manglende overnatninger fra især Tyskland. Ser man på resten af året, så er der ved udgangen af april booket 355.000 husuger. Dette er en nedgang på 7 pct. i forhold til samme tidspunkt i 2019. Nedgangen skyldes et fald på 18 pct i de udenlandske bookinger, mens de danske bookinger er gået frem med 47 pct. Faldet i fremtidige bookinger skyldes især manglende eller aflyste tyske bookinger i maj, juni og juli. I juli modsvares nedgangen på 23 pct. i tyske bookinger dog af en fremgang i danske bookinger på 71 pct., hvilket bringer  juli op på samme niveau som sidste år. Opgørelsen er baseret på de indberetninger, som Danmarks Statistik på nuværende tidspunkt har modtaget for april, som dækker 99 pct. af den samlede indberetning. De endelige tal for april offentliggøres 9. juni.

Feriehusudlejning  marts 2020

7. maj 2020 - Nr. 173

Hent som PDF

Næste udgivelse: 9. juni 2020

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Usikkerhed om tvangsauktioner grundet covid-19

6. maj 2020

I forbindelse med offentliggørelsen af bekendtgjorte tvangsauktioner for april 2020, vurderer Danmarks Statistik, at de tilgængelige data ikke er egnede til at give et retvisende billede af det reelle omfang af bekendtgjorte tvangsauktioner. Usikkerheden i tallene skyldes tiltagene for at mindske spredningen af Covid-19, herunder nedlukningen af den offentlige sektor. Nedlukningen af domstolene, og herunder fogedretterne, som behandler og bekendtgører tvangsauktioner i Statstidende, hvorfra Danmarks Statistik får data, har betydet, at kun de mest presserende sager er blevet behandlet i perioden efter 13. marts 2020. Det har i praksis betydet, at der er blevet bekendtgjort færre tvangsauktioner, end hvad man kunne forvente under normale omstændigheder. Se mere information om Domstolenes beredskab.

Tvangsauktioner  april 2020

6. maj 2020 - Nr. 171

Hent som PDF

Næste udgivelse: 5. juni 2020

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner